อยากสอบถามคุณค่ะ ดิฉันอายุ 41 1. เดือนที่แล้วประจำเดือนมาน้อย และมาไม่ตรง คือเลื่อนไปเรื่อยๆ ไม่สามารถคาดเดาวันได้ และมีอาการคันบริเวณรอบๆอวัยวะเพศ เป็นๆหายๆมาตลอด เป็นเพราะอะไรคะ 2. เดือนนี้จะไปตจว.ได้กินยาเลื่อนประจำเดือน หลังจากกินไป 1 เม็ดในตอนเช้า ตอนเย็นที่อาบน้ำคลำไปเจอก้อนบริเวณบนหัวนมขนาดประมาณ 1 นิ้ว กดไปแล้วเจ็บ มีสิทธิจะใช่มะเร็งมั้ยคะ ขอบค่ะ
สวัสดีค่ะ I) อาการคันบริเวณอวัยวะเพศภายนอก อาจเกิดจาก1. การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วย3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืนในเบื้องต้น ให้พยายามหลีกเลี่ยงสิ่งที่อาจแพ้ต่างๆ ไม่ทาแป้ง ไม่ใช้สบู่หรือน้ำยาต่างๆ มาล้างอวัยวะเพศ ไม่ใส่กางเกงชั้นในที่รัดแน่นเกินไป และกางเกงชั้นในนั้น หลังการซักด้วยผงซักฟอกหรือน้ำยาควรล้างน้ำให้สะอาด โดยต้องไม่มีฟองเหลือ หลังการเข้าห้องน้ำควรเช็ดทวารหนักและบริเวณอวัยวะเพศให้แห้งทุกครั้ง พยายามหลีกเลี่ยงการเกา หากอาการไม่ดีขึ้น ควรไปพบแพทย์เพื่อตรวจและรักษาค่ะII) การคลำได้ก้อนที่บริเวณหัวนมอาจเกิดได้จาก1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ ก้อนมักคลำได้ค่อนข้างนิ่ม กลิ้งไปมาได้หรือขยับได้เล็กน้อย2. ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4.มะเร็งเต้านมก้อนจะแข็ง ไม่สามารถขยับไปมาได้ ก้อนมักโตเร็ว และหากอยู่ข้างหัวนม อาจทำให้หัวนมบุ๋มหรือมีน้ำไหลจากหัวนมได้หากคลำได้เป็นก้อนชัดเจน แนะนำให้ไปพบแพทย์เพื่อตรวจค่ะ แพทย์จะตรวจคลำเต้านม หากสงสัยว่าเป็นก้อนเนื้อ อาจส่งตรวจเพิ่มเติมด้วยแมมโมแกรมต่อไปค่ะ